open-index/open-wikipedia-markdown huggingface dataset:
Gestreepte marlyn

Die **Gestreepte marlyn** (*Tetrapturus audax*) is een van die mooiste marlyne en kom vanaf Kaapstad tot by die Mosambiekgrens voor. Die vis hou van die oopwaters en is 'n gesogte sportvis. Die Gestreepte marlyn is kleiner as die Bloumarlyn en die Swartmarlyn. In Engels staan die vis bekend as *Striped marlin*.

## Voorkoms 
Die marlyn het 'n stroombevaarte lyf met 'n hoë, prominente dorsale vin. Die rug is diepblou tot swart terwyl die sye silwerblou en die pens wit is. Die naald op die neus is lank en die pektorale vinne kan heeltemal terugvou. Op die sye is vertikale strepe. Die normale vangs weeg tot 100&nbsp;kg en die wêreldrekord is digby die 200&nbsp;kg.

## Habitat en gewoontes 
Die marlyn het altyd in klein groepies voorgekom maar weens oorbenutting loop hulle deesdae enkel. Hulle jag naby die seeoppervlak en eet pelagiese visse, maasbankers en makriel.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Top Angling Fishes of Southern Africa. Hennie Crous. 2010. 

## Eksterne skakel 
* http://fishbase.org/summary/Kajikia-audax.html
Steentjie

Die **steentjie** (*Spondyliosoma emarginatum*) is 'n vis wat voorkom vanaf Langebaan tot by die Transkei in Suid-Afrika. Wanneer die vissie nog klein is staan dit bekend as die *bloukopsteentjie* in die Kaap.

## Voorkoms 
Die steenjie is 'n klein vissie wat nooit meer as 0.5&nbsp;kg swaar word nie. Hulle het 'n langerige lyf met 'n skerp snoet. Die boonste kant van die vis is bruinerig tot staalblou terwyl die onderste kant van die liggaam baie ligter is. Die stert is gevurk. Pasgevange steentjies het sewe vertikale strepe langs die kante. Daar is 'n prominente horisontale lyn op die kante van die vis wat uitstaan.

## Habitat en gewoontes 
duimnael|links|Die seekarper is 'n susterspesie wat van die Namibiese noordkus tot in noord-Atlantiese waters aangetref word.
Die vissies kom in groot skole voor aan die bokant van riwwe. Hulle eet graag rooiaas, klein krappe en die vleis van dooie visse.

Die vissie is gewild onder die hengelaars om as aas gebruik te word vir kabeljou, geelbek en elwe.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Top Angling Fishes of Southern Africa. Hennie Crous. 2010. 

## Eksterne skakel 
* http://www.fishbase.org/summary/Spondyliosoma-emarginatum.html
* http://eol.org/pages/205955/overview
Grieks-Ortodokse Kerk van Antiogië

Die **Grieks-Ortodokse Kerk van Antiogië** (Grieks: Πατριαρχεῖον Ἀντιοχείας, *Patriarcheîon Antiocheías*; Arabies: بطريركية أنطاكية وسائر المشرق للروم الأرثوذكس), ook bekend as die **Grieks-Ortodokse Patriargaat van Antiogië en die Hele Ooste**, is ’n outokefale, administratief selfregerende Oosters-Ortodokse Kerk wat in volle gemeenskap met die ander Oosters-Ortodokse kerke is. Die primaat van die kerk het die titel Patriarg van Antiogië en die Hele Ooste.

Die Kerk beskou homself as die opvolger van die Christelike gemeenskap in Antiogië wat deur die apostel Petrus gestig is. Dit is een van verskeie kerke wat daarop aanspraak maak dat dit die amptelike kerk van die antieke bisdom van Petrus en Paulus is. Die ander is die Siries-Ortodokse Kerk van Antiogië (Oriëntaal-Ortodoks), asook die Siries-Katolieke Kerk, die Maronitiese Kerk en die Melkities-Grieks-Katolieke Kerk. Laasgenoemde drie kerke is almal Oosters-Katolieke kerke, maar hulle erken mekaar se patriargate.

Die setel van die Oosters-Ortodokse Kerk was voorheen Antiogië (nou in Turkye), maar is in die 14de eeu na Damaskus in die hedendaagse Sirië geskuif. Die Kerk se tradisionele gebied sluit in Sirië, Libanon, Iran, Irak, Koeweit en dele van Turkye. Die Kerk van Siprus het ook voorheen onder die Kerk geval, totdat dit in 431 outokefaal geword het.

## Sien ook
*Christendom in Sirië

## Skakels 
*Patriargaat van Antiogië 
*Ortodokse Jeugbeweging 
*Kerk van Antiogië (OrthodoxWiki)
*
Lobengoela

**Lobengoela Khoemalo** (1845–1894) was die tweede en laaste koning van die Ndebele (ook bekend as die Matabeles). Hy was die seun van Silkaats, in ongeveer 1836 by 'n minderwaardige vrou gebore. As gevolg van Nkoeloemane se poging om die troon te bekom (sy ouer halfbroer, ook Kuruman genoem) is Lobengoela, die seun, byna deur sy vader doodgemaak. Hy word egter weggesmokkel.

In 1868 volg hy Silkaats op, beëindig 'n rebellie en bou sy stat by Goeboeloewajo, naby die huidige Bulawayo.

duimnael|links|200px|Lewe in Bulawayo teen ongeveer 1900

Ten spyte van heelwat barbaarse karaktertrekke, het Lobengoela tog ook oor goeie deugde beskik en was hy jagters, handelaars en ander blankes wat na sy kraal gekom het, baie goedgesind.

Na 'n besoek van eerwaarde J.S. Moffat het hy in 1886 'n ooreenkoms gesluit waarvolgens hy sekere regte aan die Britse owerhede toegestaan het. Dit word in 1888 gevolg met die vergunning van die beroemde Konsessie aan Charles Rudd.

Hy kom in botsing met die magte van die *Chartered Company*. Later probeer hy om sy gesag ten opsigte van die Masjonas te herstel, maar dit loop in 1893 uit op die Matebele-oorlog en hy word verslaan en uit sy stat verdryf.

Lobengoela is in 1894 iewers in die bosse langs die Zambezirivier oorlede.

## Bronne 
* Ensiklopedie van Suidelike Afrika, Eric Rosenthal, 1967

## Eksterne skakels 
* LOBENGULA IN A TRAP.; Not Believed that the Matabele King Can Escape. *New York Times*, 3 November 1893
* The sad story of Lobengula's children, Chakamwe Chakamwe, King Mzilikazi Day Commemorations (South Africa) - 2012
* The death of Mzilikazi and the arrival of the white man, Peter baxter
Georgies-Ortodokse en Apostoliese Kerk

Die **Georgies-Ortodokse en Apostoliese Kerk** (Georgies: საქართველოს სამოციქულო ავტოკეფალური მართლმადიდებელი ეკლესია, *sak’art’velos samots’ik’ulo avtokep’aluri mart’lmadidebeli eklesia*) is ’n outokefale Oosters-Ortodokse Kerk en is in volle gemeenskap met die ander Oosters-Ortodokse kerke. Die primaat van die kerk het die titel Sy Heiligheid en Saligheid Katolikos-patriarg van die Hele Georgië, die Aartsbiskop van Mtskheta-Tbilisi en Metropoliese Biskop van Abchasië en Pitsoenda. 

Georgiese Ortodoksie is sedert die 4de eeu die staatsgodsdiens van Georgië en dit is steeds die land se grootste godsdiensinstelling. Die grondwet erken die besonderse rol van die Kerk in die land se geskiedenis, maar bepaal dat die Kerk onafhanklik van die staat is. 

## Eksterne skakels 
* Patriargaat van die Georgies-Ortodokse Kerk
* Georgiese webtuiste oor Georgiese Ortodoksie
* Russiese webtuiste oor Georgiese Ortodoksie
Grieks-Ortodokse Patriargaat van Jerusalem

Die **Grieks-Ortodokse Kerk van Jerusalem** (Grieks: Πατριαρχεῖον Ἱεροσολύμων, *Patriarcheîon Hierosolýmōn*; Arabies: كنيسة الروم الأرثوذكس في القدس, *Kanisa Ar-roem Oertoedoks fi al-Koeds*), ook bekend as die **Grieks-Ortodokse Patriargaat van Jerusalem**, is ’n outokefale Oosters-Ortodokse Kerk wat in volle gemeenskap met die ander Oosters-Ortodokse kerke is. Die primaat van die kerk het die titel Patriarg van die Heilige Stad Jerusalem en die Hele Palestina, en van Sirië, Arabië, Benede die Jordaanrivier, Cana van Galilea, en die Heilige Sion.

Die Kerk word deur Ortodokse Christene beskou as die moederkerk van die hele Christendom. Christene glo die Kerk is gestig op die dag van die Pinkster, toe Jesus se dissipels met die Heilige Gees vervul is (Hand 2:1-41) en dat God se Woord van Jerusalem na ander plekke versprei is. Die Kerk word ook dikwels Σιωνίτις Εκκλησία (*Sionitis Ecclesia*, die Kerk van Sion) genoem.

Daar is sowat 500&nbsp;000 Ortodokse Christene in Israel. Baie van die lede is Palestyne en Jordaniërs, asook Russe, Roemene en Georgiërs. Die Kerk se hiërargie word oorheers deur Grieke, wat die Arabiese meerderheid in effek van die hoogste range uitsluit, en dit veroorsaak baie spanning in die Kerk.

## Eksterne skakels 
* Ortodokse Patriargaat van Jerusalem
Ortodokse Kerk van Albanië

Die **Ortodokse Kerk van Albanië** (Albanees: Kisha Ortodokse Autoqefale e Shqipërisë) is een van die jongste Oosters-Ortodokse Kerke. Dit is in volle gemeenskap met die ander Oosters-Ortodokse kerke. Die primaat van die kerk het die titel Aartsbiskop van Tirana en die Hele Albanië. Die Kerk het hom in 1922 outokefaal verklaar en dit is in 1937 deur die Ekumeniese Patriargaat van Konstantinopel erken.

Die Kerk het swaar gekry tydens die Tweede Wêreldoorlog en in die Kommunistiese tydperk daarna, veral ná 1967 toe Albanië ’n ateïstiese staat geword het en geen godsdiensbeoefening toegelaat is nie. Sedert godsdiensvryheid in 1991 herstel is, het die Kerk egter ’n oplewing beleef, met meer as 250 kerke wat herbou of gerestoureer is.

## Eksterne skakels 
* Amptelike webtuiste
*
Pools-Ortodokse Kerk

Die **Pools-Ortodokse Kerk** (Pools: Polski Autokefaliczny Kościół Prawosławny) is ’n outokefale Oosters-Ortodokse Kerk wat in volle gemeenskap met die ander Oosters-Ortodokse kerke is. Die primaat van die kerk het die titel Metropoliet van Warskou en die Hele Pole. 

Die Kerk is gestig in 1924, ’n paar jaar nadat Pole sy onafhanklikheid teruggekry het ná die Eerste Wêreldoorlog, om Ortodokse Christene van Poolse, Oekraïense en Belarussiese herkoms te akkommodeer.

Ná die Tweede Wêreldoorlog is die meeste Oekraïense en Belarussiese gebiede, met 80% van die Poolse kerk se gemeentes, deur die Sowjetunie geannekseer en is dié kerke met die Russies-Ortodokse Kerk verenig. Die orige kerke, meestal dié in die oostelike, gemengde gebiede soos om Chełm en Białystok, het onder beheer van die Poolse kerk gebly. In 1948, onder druk van die Russiese kerk, het die Ekumeniese Patriargaat van Konstantinopel die Kerk in Pole outokefaal verklaar.

## Eksterne skakels 
*Pools-Ortodokse Kerk Amptelik
*Pools-Ortodokse Kerk Nie-amptelik 
*Kerk van Pole Orthodoxwiki
*
Ortodokse Kerk van Tsjeggië en Slowakye

Die **Ortodokse Kerk van Tsjeggië en Slowakye** is ’n outokefale Oosters-Ortodokse Kerk wat in volle gemeenskap met die ander Oosters-Ortodokse kerke is. Die primaat van die kerk het die titel Aartsbiskop van Praag, die Metropoliet van Tsjeggië en Slowakye of die Aartsbiskop van Presov, die Metropoliet van Tsjeggië en Slowakye.

Die Kerk het ’n sterk verbintenis met die antieke geskiedenis. Dit sluit die historiese land Morawië in waar die broers sint Cyrillus en sint Methodius die liturgiese en kanonieke geskrifte van die Ortodokse Kerk in Kerkslawies vertaal het. Daarvoor het hulle die eerste Slawiese alfabet, die Glagolitiese alfabet, ontwerp. 

## Eksterne skakels 
* Amptelike webtuiste in Tsjeggië
*Amptelike webtuiste in Slowakye
Springer

Die **Springer** (*Elops machnata*) is 'n vis wat voorkom aan die kus (veral riviermondings) van Suid-Afrika vanaf Mosselbaai tot by Oman. Dit kom ook in die Rooisee voor. Dit kom ook net suid van Durban voor gedurende die somer. Die vis kry sy naam vanaf sy vermoë om hoog die lug in te spring wanneer dit gesteur of verras word. Die vis moet ook nie verwar word met die Platkopharder nie. In Engels staan die vis bekend as die *Ladyfish*.

## Voorkoms 
Die vis lank, slank met 'n lang gevurkte stert. Die liggaam is silwer terwyl die rug 'n blouerige groen kleur is. Die punt van die dorsalevin is swarterig. Normaalweg weeg die springer tussen 1 tot 4&nbsp;kg en word tot 1&nbsp;m lank.

## Habitat en gewoontes 
Hulle hou veral in vlak, troebel water by strande en riviermondigs maar kom nie normaalweg in skole voor nie. Hulle kom in groot groepe saam by die Mosambiekkus vir die paartyd in die winter. Hulle eet klein vissies en garnale.

Dit is nie 'n gewilde eetvis nie omrede dit te veel fyn grate het. Die *SADSAA* hengelrekord is 12&nbsp;kg.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Top Angling Fishes of Southern Africa. Hennie Crous. 2010. 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Elops-machnata.html
Kerk van Griekeland

:*Vir die oorkoepelende liggaam van Grieks-Ortodokse kerke sien Grieks-Ortodokse Kerk.*
Die **Kerk van Griekeland** (Grieks: Ἐκκλησία τῆς Ἑλλάδος, *Ekklisía tis Elládos*) is ’n outokefale Oosters-Ortodokse Kerk wat in volle gemeenskap met die ander Oosters-Ortodokse kerke is. Die primaat van die kerk het die titel Aartsbiskop van Athene en die Hele Griekeland.

Die naam moenie verwar word met die term Grieks-Ortodokse Kerk, wat na verskeie kerke binne die Oosters-Ortodokse Kerk verwys, nie. 

Die Kerk van Griekeland se gebied is beperk tot die land se grense voor die Balkan-oorlog van 1912–1913. Die res van Griekeland val onder die jurisdiksie van die Ekumeniese Patriargaat van Konstantinopel. Vir praktiese redes word van laasgenoemde gemeentes de facto deur die Kerk van Griekeland geadministreer volgens ’n ooreenkoms met die Patriargaat van Konstantinopel.

## Bibliografie 
*Tomkinson, John L., Between Heaven and Earth: The Greek Church, Anagnosis (Athene, 2004) 
*Typikon aanlyn http://www.e-typikon.com 

## Eksterne skakels 
* Kerk van Griekeland op OrthodoxWiki
* Amptelike webtuiste
Pensstreep-tuna

Die **pensstreep-tuna** (*Katsuwonus pelamis*) is 'n roofvis wat rondom die wêreld voorkom in water wat warmer as 19&nbsp;°C is. In Engels staan die vis bekend as die *Skipjack*.

## Voorkoms 
Die pensstreep-tuna het 'n kort en amper vaatjieronde lyf. Die rugvin is blouswart terwyl die sye silwerblou is met die pens wit. Daar is swart strepe op die pens van die pensstreep-tuna. 'n Gemiddelde grootte vis weeg 3 tot 4&nbsp;kg terwyl die Suid-Afrikaanse hengelrekord net onder die 10&nbsp;kg is.

## Habitat en gewoontes 
Die vis verkies die oop see met watertemperatuur van tussen 19° en 30&nbsp;°C. Hulle is baie sensitief vir veranderinge in die soutkonsentrasie van die seewater en vermy dele met 'n lae soutgehalte. Die vis leef saam in skole. Hulle swem en vreet net onder die oppervlakte van die see. Hulle vreet ansjovis, klein vissies, garnale en ander plankton.

## Visserye 
duimnael|Bevrore tuna word verwerk in the Tsukiji vismark in Tokio.
Dit is 'n gewilde kommersiële en eetvis, wat gewoonlik met ringnette vanaf bote gevang word, en word vars, bevrore, ingemaak, gedroog, gesout en gerook verkoop. In 2018 is vangste van 3,2 miljoen ton aangemeld, die derde hoogste van enige visvangste (naas Peruaanse ansjoveta en Alaska pollock). Lande wat groot hoeveelhede vangste van pensstreep-tuna aanteken, sluit die Maldive, Frankryk, Spanje, Maleisië, Sri Lanka en Indonesië in.

Pensstreep-tuna (*skipjack*) is die mees vrugbare van die belangrikste kommersiële tuna, en hul bevolking word as volhoubaar beskou teen die huidige menslike verbruik.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Verwysings 
## Bronne 
* *Sea Fishes of Southern Africa*. Rudy van der Elst & Dennis King. 2006. .
* *Top Angling Fishes of Southern Africa*. Hennie Crous. 2010. 

## Eksterne skakel 
* *Katsuwonus pelamis* by FishBase
Talang-koninginvis

Die **Talang-koninginvis** (*Scomberoides commersonianus*) is 'n vis wat aan die ooskus van Suid-Afrika vanaf Oos-Londen noordwaarts voorkom. Dit is 'n tropiese vis wat warmer waters verkies en meer volop raak vanaf Durban en verder noord. In Engels het dit vele name, waaronder *Talang queenfish, giant dart, giant leatherskin, giant queenfish, largemouth queenfish, leatherjacket* en *Talang leatherskin*.

## Voorkoms 
Die vis is lank en plat. Die rug is donker- tot olyfgroen, die sye is silwer en die pens is wit. Die sye het normaalweg 'n geel skynsel. Daar is ook 'n horisontale lyn op die sye met vyf of meer donker kolle bo die lyn wat kleiner word na agter. Die vis weeg normaalweg minder as 5&nbsp;kg.

## Habitat en gewoontes 
Hulle kom veral naby riwwe in sandbaaie voor en is grootliks alleenlopers. Hulle verkies donkerder waters of warm, groenige water. Hulle eet klein vissies soos harders en ansjovis. Hulle word beide vanaf die kus en bote gevang.

Dit is nie 'n gewilde eetvis nie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Bron 
* Top Angling Fishes of Southern Africa. Hennie Crous. 2010. 

## Eksterne skakel 
* *Scomberoides commersonnianus* op FishBase.
Kortvin-mako

duimnael| *Isurus oxyrinchus*

Die **kortvin-mako** (*Isurus oxyrinchus*) is 'n haai wat dwarsoor die wêreld voorkom in tropiese, sub-tropiese en gematigde water. In Engels staan die haai bekend as die *Shortfin mako*.

## Voorkoms 
Die haai is diepblou op die rug, die sye is silwer-blou en die pens is wit. Die kortvin-mako het 'n sterk stert en 'n gepunte kop met 'n sterk kakebeen wat vol skerp tande is. Hulle word tussen 25 tot 150&nbsp;kg swaar in Suid-Afrika, terwyl enkele haaie van bykans 400&nbsp;kg elders gevang is.

## Habitat en gewoontes 
Hulle vermy vlak water en hou in die oop water, en is alleenlopers. Hulle vreet enige mediumgrootte vis. Hulle kom veral voor naby riwwe in sandbaaie. Hulle verkies donkerder waters of warm, groenerige water. Hier vreet hulle klein vissies soos harders en ansjovis. Hulle word beide vanaf die kus en bote gevang en word deur die IUBN geklassifiseer as 'n kwesbare spesie.

Dit is nie 'n gewilde eetvis nie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Top Angling Fishes of Southern Africa. Hennie Crous. 2010. 

## Verwysings 
## Eksterne skakel 
* http://www.fishbase.org/summary/Isurus-oxyrinchus.html
Gespikkelde sloothaai

Die **gespikkelde sloothaai** (*Triakis megalopterus*) is 'n haai wat voorkom aan die weskus van Suid-Afrika noord van die Namibiesegrens tot by Oos-Londen. In Engels word hulle die *gully shark* genoem.

## Voorkoms 
Die haai is relatief lig gebou met 'n stomp neus en die twee rugvinne is amper ewe groot. Die hele lyf is donker grys op die rug en aan die sye met donker kolle op. Die pens is 'n vaalgrys kleur. Die tande is nie skerp of gevaarlik nie. Hierdie haai word nie baie groot nie; die Suid-Afrikaanse hengelrekord is 40&nbsp;kg met normale haaie wat wissel tussen 10 en 25&nbsp;kg.

## Habitat en gewoontes 
Die haaie kom gewoonlik nie in skole voor nie, slegs indien daar baie kos beskikbaar is. Hulle eet klein vissies en ook klein haaitjies. Hulle soek kos by klein rotsriwwe en slote in die riwwe.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Top Angling Fishes of Southern Africa. Hennie Crous. 2010. 

## Verwysings 
## Eksterne skakel 
* http://fishbase.org/summary/Triakis-megalopterus.html
Ortodokse Kerk in Amerika

Die **Ortodokse Kerk in Amerika** is ’n outokefale Oosters-Ortodokse Kerk in Noord-Amerika wat in volle gemeenskap met die ander Oosters-Ortodokse kerke is, hoewel nie almal sy outokefalie aanvaar nie. Die primaat van die kerk het die titel Aartsbiskop van Washington, Metropoliet van die Hele Amerika en Kanada. Die Kerk se hoofkantoor is in Syosset, New York, en bestaan uit meer as 700 gemeentes, sendings, gemeenskappe en kloosters hoofsaaklik in die VSA en Kanada, met bykomende gemeentes en sendings in Meksiko en Australië. Skattings van die aantale lidmate wissel tussen 27&nbsp;169 en 1&nbsp;064&nbsp;000.

## Geskiedenis 
Die Kerk se geskiedenis het in 1794 begin met die aankoms van agt Russies-Ortodokse monnike op Kodiakeiland, Alaska, wat toe deel van Rusland was. Hulle het ’n Christelike sending in Alaska gestig wat ’n gemeente van die Russiese Kerk geword het ’n paar jaar nadat die VSA Alaska in 1867 van Rusland gekoop het. Teen die laat 19de eeu het die Russies-Ortodokse Kerk in ander dele van Amerika gegroei danksy die aankoms van immigrante uit dele van Europa en die Midde-Ooste. Al die mense van verskillende etnisiteite is saamgesnoer in ’n enkele Noord-Amerikaanse gemeente van die Russiese Kerk.

Weens die groot ontwrigting wat die Russiese Rewolusie van 1917 meegebring het, het patriarg Tichon van Moskou in 1920 opdrag gegee dat Russies-Ortodokse kerke buite Rusland beheer van hulle eie kerke neem indien die sentrale administrasie buite aksie gestel word of nie gekontak kan word nie. Sommige van die kerke het dit gebruik as basis vir die verklaring van hul outokefalie sonder dat die sentrale administrasie buite aksie gestel is. Hoewel sommige etniese gemeentes by ander Ortodokse kerke aangesluit het, het baie ander gemeentes in 1924 die administratief selfregerende **Russies-Ortodokse Grieks-Katolieke Kerk in Amerika** gestig.

In 1970 het die Russiese Kerk die outokefalie van die Russies-Ortodokse Grieks-Katolieke Kerk in Amerika erken en dit is hernoem na die Ortodokse Kerk in Amerika. Hoewel al die Oosters-Ortodokse Kerke nie die Amerikaanse kerk se outokefalie erken nie, is die kerk in volle gemeenskap met hulle.

## Verwysings 
* Constance J. Tarasar (red.) *Orthodox America*: The Orthodox Church in America Syosett, New York 1975

## Eksterne skakels 
* Amptelike webtuiste
* OrthodoxWiki-artikel
Goue koningvis

Die **Goue koningvis** (*Gnathanodon speciosus*) is 'n vis wat aan die ooskus van Suid-Afrika voorkom vanaf Durban noordwaarts. In Engels staan die vis as die *Golden Kingfish* bekend.

## Voorkoms 
duimnael|200 px|links|'n Jong goue koningvis
[duimnael|links|'n [Briekwabaars tussen goue koningvis]]

Die goue koningvis is 'n stewige vis waarvan die kleur verander namate hy groter word. Wanneer hulle klein is, is hul kleur heldergeel, wat later verander om 'n soort silwer skynsel te verkry. Die volwassenes is silwer-goud op die sye en die pens is geel. Daar is vertikale strepe op die sye en die vinne is gelerig terwyl die anale vin byna goud van kleur is. Alhoewel enkele visse van 10&nbsp;kg reeds gevang is weeg die gemiddelde vis tussen 0.5 en 5&nbsp;kg.

## Habitat en gewoontes 
Die goue koningvis kom veral by riwwe voor. Die vis kan sy mond vorentoe verleng om 'n tuit te vorm wat besonder voordelig is wanneer van die bodem of van riwwe af gevoed word. Hulle vreet krappies, wurms, klein vissies en enige ander diertjies wat op die bodem rondbeweeg. Dit is 'n goeie eetvis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Top Angling Fishes of Southern Africa. Hennie Crous. 2010. 
* Sea Fishes of Southern Africa. Rudy van der Elst & Dennis King. 2006. .

## Eksterne skakel 
* *Gnathanodon speciosus* by Fishbase.
Kobia

Die **Kobia** (*Rachycentron canadum*) is 'n skaars vis wat voorkom aan die Suid-Afrikaanse kus vanaf Kaapstad tot verby die Mosambiekgrens. In Engels staan die vis bekend as die *Cobia* of as die *Prodigal Son* (oftewel "Verlore seun").

## Voorkoms 
Die vis het 'n lang lyf en het 'n amper ronde deursnit. Die kop is plat soos van bo af gesien en die stert is groot en kragtig wat die vis se vegvermoë bevestig. Die boonste helfte van die lyf is donkerbruin, amper swart en die onderkant is roomkleurig. Daar is 'n prominente horisontale streep aan elke sy van jong visse, wat egter neig om te vervaag met toenemende volwassenheid. Die vinne is ook donkerbruin van kleur. Die gemiddelde grote van die vis is 5 tot 10&nbsp;kg terwyl enkele visse van 20&nbsp;kg reeds gevang is.

## Habitat en gewoontes 
Die Kobia het snaakse gewoontes; hy word gereeld gesien in die teenwoordigheid van 'n Manta, Walvishaai of groot haaie. Hulle hou van warm, helder water en verkies strukture soos riwwe, eilande en selfs boeie - veral as daar 'n kans is om krappe te vang. Hulle eet krappe, ander vis, garnale en pylinkvis. Hulle kom nie voor in skole nie en word hoofsaaklik vanaf 'n boot gevang.

Dit is 'n baie smaaklike eetvis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/Rachycentron-canadum.html

## Bron 
* Top Angling Fishes of Southern Africa. Hennie Crous. 2010. 
* Sea Fishes of Southern Africa. Rudy van der Elst & Dennis King. 2006. .

## Verwysings
Chelmsford

**Chelmsford** (uitgespreek /ˈtʃɛlmzfərd/) is die hoofstad (*county town*) van die Engelse graafskap Essex. Die stad het 'n bevolking van sowat 157&nbsp;000.

Chelmsford was een van die gasheerstede tydens die Krieketwêreldbeker 1983 en Krieketwêreldbeker 1999.
Beenvis

Die **Beenvis** (*Albula glossodonta*) is 'n vis wat aan die ooskus van Afrika voorkom noordwaarts vanaf die Transkei. In Engels staan die vis bekend as die *Bonefish*.

## Voorkoms 
Die vis het 'n lang silwer-grys liggaam wat piesangvormig is. Die stert is lank en kragtig terwyl die snoet ook lank is met die mond onder die snoet. Die gemiddelde vis weeg tussen 2 en 4&nbsp;kg terwyl die swaarste visse sowat 10&nbsp;kg weeg. Beide die Suid-Afrikaanse en wêreld rekord is in KwaZulu-Natal se water opgestel.

## Habitat en gewoontes 
Die Beenvis verkies vlak maar helder water van riviermondings en mere waar hulle in die sand vir prooi soek. Hulle kom enkel of in klein groepies voor en eet mossels, wurms, garnale, krappe of enige ander organisme wat in die sand voorkom.

Dit is nie gewilde eetvis nie as gevolg van die klein, fyn grate wat in die vis voorkom.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Top Angling Fishes of Southern Africa. Hennie Crous. 2010. 
* Sea Fishes of Southern Africa. Rudy van der Elst & Dennis King. 2006. .

## Verwysings 
## Eksterne skakel 
* http://fishbase.org/summary/Albula-glossodonta.html
Makriel

Die **makriel** (*Scomber japonicus*) is 'n vis wat aan die hele kus van Suid-Afrika voorkom. In Engels staan dit as die *mackerel* bekend. Die vis is ook bekend as die **Pasifiese makriel** of **bloumakriel** en is na verwant aan die Atlantiese makriel.

## Voorkoms 
links|duimnael|250px|Illustrasie
Die vis het 'n ronde, gestroomlynde lyf wat dit amper soos 'n tuna laat lyk. Die stert is dun by die basis en maak 'n diep vurk. Die rugkant van die vis is helder silwerig, met donkergroen golwende lyne aan die kante, terwyl die pens silwerwit is. Op die pens is ook klein swart kolletjies. Die vinne is bleekblou. Die visse weeg selde meer as 'n 1&nbsp;kg terwyl enkele visse van 3&nbsp;kg al gevang is.

## Habitat en gewoontes 
Die vis kom in diep waters  voor (300&nbsp;m is nie ongewoon nie) tot op die rand van die kontinentale plato. Makriel is 'n skoolvis wat leef op plankton, kril, klein vissies en klein pylinkvissies.

Makriel is 'n gewilde kommersiële eetvis, vanweë sy sagte vlees en goeie smaak. Makriel is ook hoog in omega-3 onversadigde vette en vitamien D, en 100 g gekookte vis verskaf 345 IU (3.45 IU/g) vitamien D.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronnelys 
* Top Angling Fishes of Southern Africa. Hennie Crous. 2010. 
* Sea Fishes of Southern Africa. Rudy van der Elst & Dennis King. 2006. .

## Verwysings 
## Eksterne skakel 
* http://www.fishbase.org/summary/Scomber-japonicus.html
Herero

: *Hierdie artikel handel oor die etniese groep. Vir die taal, sien Herero (taal).*

Die **Herero** is 'n swart stam van wie die meerderheid in Namibië voorkom, en die res in Botswana en Angola. In 2013 is die getal Herero's in Namibië op ongeveer 250&nbsp;000 geraam. Hul taal behoort tot die Bantoesubfamilie van die Niger-Kongo-groepering. Daar bestaan ondergroepe soos Himba, Tjimba en Zemba.

## Voorkoms 
Die Herero kan beskryf word as lank, waardig en ligter van kleur as ander stamme in die omgewing en het vermoedelik uit Sentraal- of Noord-Afrika geëmigreer. Hulle glo tradisioneel aan voorvaderaanbidding en is hoofsaaklik beesboere.

Die vroue dra 'n buitengewone lang, wye hooftooisel, die *otjikalva*. Dit is 'n simbool van respek, wat gedra word om hulde te gee aan die koeie wat hulle histories onderhou het. Die hooftooisel kan gevorm word deur 'n opgerolde koerant wat in die materiaal bedek word. Dit word gemaak om te pas by hul rokke, met dekoratiewe borsspelde en penne in die middel.

## Kontak met westerlinge 
Jacobus Coetzee het in 1760 die Herero's vir die eerste keer teëgekom. In 1830 het die Duitse sendeling Johann Schmelen en in 1842 het eerw. Carl Hugo Hahn probeer om hulle tot die Christelike geloof oor te haal. Die Duitsers het die land gekoloniseer en het herhaaldelik in botsing gekom met die Herero's onder hoofman Samuel Maherero. Die eerste Herero wat die Christelike doop ontvang het en wel op 25 Julie 1858, 15 jaar nadat Hahn sy werk onder dié volk begin het, was Johanna Gertze. Sy het hom ook 'n Duits-Herero-woordeboek help opstel en in Duitsland gehelp om Herero-tekste persklaar te maak.

## Namibiese volksmoord 
In die Herero-oorlog (1904–1908) tussen Duitse koloniste en die Herero's word die stam heeltemal verslaan en baie word gedood. Talle sterf aan dors en uitputting nadat hulle die woestyn in verdryf is deur gewapende Duitsers. Gedurende hierdie tyd het die Herero-bevolking van 90&nbsp;000 tot 20&nbsp;000 verminder. 179 Duitse offisiere en 2&nbsp;169 manskappe het in die opstand gesneuwel.

## Fotogalery 

Lêer:Herero Woman Namibia(1).jpg|'n Herero-vrou in Okahandja, Namibië
Lêer:Herero ladies.jpg|Herero-vroue in hul tradisionele klere naby Uis, Namibië
Lêer:Hereros ende 19 jahrhundert.jpg|Herero in tradisionele drag aan die einde van die 19de eeu
Lêer:Herero.jpg|'n Duitse argiefbeeld van Herero uit die koloniale tyd (Duits-Suidwes-Afrika)
Lêer:Angola Ethnic map 1970-de.svg|Verspreiding van etniese groepe in Angola, 1970 (oranje: Herero)

## Verwysings 
## Bronne 
* Ensiklopedie van Suidelike Afrika, Eric Rosenthal, 1967

## Eksterne skakels 
*
Studio Babelsberg

**Studio Babelsberg** in die Potsdamse stadsdeel Babelsberg is die oudste groot rolprentateljee ter wêreld en die grootste rolprentateljee in Duitsland. Sedert 1912 het 'n groot aantal bekende rolprentmakers hul prente in Babelsberg vervaardig, waaronder hoogs invloedryke werke soos *Metropolis* en *Der Blaue Engel* (waarin Marlene Dietrich die hoofrol vertolk het).

Studio Babelsberg, wat as die bakermat van die Duitse rolprentbedryf beskou word, bied 'n verskeidenheid dienste vir Duitse en internasionale rolprentmakers aan en is tans die belangrikste ateljee vir rolprent- en televisieproduksies in Europa.

## Fotogalery 

Lêer:Filmstudio Babelsberg Eingang.jpg|Ingang tot die Babelsberg-ateljee in Potsdam-Babelsberg
Lêer:Babelsberg Filmkulisse Berliner Straße.jpg|Opelug-coulisse "Straat in Berlyn" op die terrein van die Babelsberg-ateljee, Potsdam
Lêer:1927 Boris Bilinski (1900-1948) Plakat für den Film Metropolis, Staatliche Museen zu Berlin.jpg|Boris Bilinski se plakkaatontwerp vir die rolprent *Metropolis* (1927)
Lêer:Maria from the film Metropolis, on display at the Robot Hall of Fame.jpg|Maria, een van die karakters in *Metropolis*, in die *Robot Hall of Fame* in Pittsburgh, PA

## Eksterne skakels 
**Media**
* *youtube.com: Studio Babelsberg Showreel HD*
Grieks-Ortodokse Kerk

:*Vir die Ortodokse Kerk van Griekeland, sien Kerk van Griekeland.*
[duimnael|235px|’n Grieks-Ortodokse kerk in [Rotterdam.]]
[regs|270px|duimnael|Die Grieks-Ortodokse kerk in [Dalview, Brakpan.]]
Die **Grieks-Ortodokse Kerk** (Grieks: Ελληνορθόδοξη Εκκλησία) is ’n liggaam van verskeie kerke binne die groter Oosters-Ortodokse Kerk. Hulle deel ’n kulturele tradisie en dienste word tradisioneel in die Oud-Griekse vorm Koine gehou wat die taal van die Nuwe Testament was. Die huidige gebied van die Kerk sluit in Griekeland, Libanon, Siprus, Turkye, Jordanië, Israel, Egipte, Sirië, Albanië, Ethiopië en Italië.

## Kerke 
Die kerke waarvoor die term "Grieks-Ortodoks" gebruik word, is:
*Die vier antieke patriargate:
:* Ekumeniese Patriargaat van Konstantinopel 
::*Vier konstituerende kerke van die patriargaat van Konstantinopel:
:::*Aartsbisdom van Thyateira en Groot-Brittanje 
:::* Grieks-Ortodokse Aartsbisdom van Italië
:::* Grieks-Ortodokse Aartsbisdom van Amerika
:::* Grieks-Ortodokse Aartsbisdom van Australië
:* Grieks-Ortodokse Kerk van Alexandrië 
:* Grieks-Ortodokse Kerk van Antiogië 
:* Grieks-Ortodokse Patriargaat van Jerusalem
::*Ortodokse Kerk van die Berg Sinai 
*Twee Griekse nasionale kerke:
:* Kerk van Griekeland 
:* Kerk van Siprus

## Geskiedenis van die term 
Die naam Grieks-Ortodoks is histories ook gebruik vir al die Oosters-Ortodokse Kerke, aangesien die "Grieks" in "Grieks-Ortodoks" kan verwys na die Griekse erfenis in die Bisantynse Ryk. Die meeste van die groot intellektuele, kulturele en sosiale ontwikkelinge in die Christelike kerk het in die ryk of in sy invloedsfeer plaasgevind. Daarom is die grootste deel van die liturgie, tradisies en praktyke van die kerk van Konstantinopel deur almal aanvaar en dit verskaf steeds die basiese riglyne vir moderne Ortodoksie. Die term "Grieks" is egter van so vroeg as die 10de eeu deur die Slawiese en ander nasionale Ortodokse kerke laat vaar.

## Sien ook 
*Oosters-Ortodokse Kerk

## Verwysings
Spiesknorder

Die **Spiesknorder** (*Pomadasys kaakan*) is 'n vis wat aan die ooskus van Suid-Afrika noordwaarts vanaf Oos-Londen voorkom. Die vis word 75&nbsp;cm lank en weeg 6&nbsp;kg. Die lyf en kop is silwer met 'n donker vlek op die oë en voorkop. Daar is ook swart kolle op die dorsale vin se membraan. Die vis kom langs strande voor en hou in vlak water - tot sowat 75&nbsp;m diep. Dit is 'n goeie sporthengelvis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Sea Fishes of Southern Africa. Rudy van der Elst & Dennis King. 2006. .
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://www.fishbase.org/summary/Pomadasys-kaakan.html
Deen

Die **Deen** (*Porcostoma dentata*) is 'n vis wat voorkom aan die ooskus van Suid-Afrika noordwaarts vanaf Port Elizabeth. In Engels staan die vis bekend as die *Dane*.

## Voorkoms 
Die vis is oranje-rooi aan die bokant met 'n donker pers streep tussen die oë. Daar is ook 'n donker streep op die sye van die vis. Die buitenste rante van die pens en anale vinne is wit. Die vis word sowat 15&nbsp;cm lank met die rekord van 1&nbsp;kg wat 30&nbsp;cm lank is. Daar is 4 - 6 prominente tande in die kakebeen.

## Habitat en gewoontes 
Hulle kom veral voor by dieper riwwe van 20 – 100&nbsp;m. Die Deen vreet krappe, garnale en ander organismes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Sea Fishes of Southern Africa. Rudy van der Elst & Dennis King. 2006. 

## Verwysings 
## Eksterne skakels 
* http://www.fishbase.org/summary/Porcostoma-dentata.html
* http://eol.org/pages/216716/overview
Grysknorder

Die **Grysknorder** (*Pomadasys furcatum*) is 'n vis wat aan die ooskus van Suid-Afrika voorkom, noordwaarts vanaf Durban. In Engels staan dit bekend as die *Grey grunter*.

## Voorkoms 
Die vis word tot 50&nbsp;cm lank en weeg nie meer as 1&nbsp;kg nie. Die vis is silwer met 6 - 7 donker strepe op die sye. Die stert en die snoet is kort.

## Habitat en gewoontes 
Die grysknorder eet klein krappies, garnale en seewurms. Dit verkies vlakker water en leef saam in klein skole op sanderige gedeeltes tussen riwwe. Dit is volop in die St. Luciameer.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Sea Fishes of Southern Africa. Rudy van der Elst & Dennis King. 2006. .

## Eksterne skakel 
* *Pomadasys furcatus* by Fishbase.
Stompstertkabeljou

Die **Stompstertkabeljou** (*Argyrosomus thorpei*) is deel van die *Sciaenidae*-familie en is endemies aan die kus van KwaZulu-Natal, Suid-Afrika. In Engels staan die vis bekend as die *Squaretail kob*.

## Voorkoms 
Die vis se kop en lyf is silwer terwyl dit aan die rugkant donkerder is, meer blouerig met 'n koper skynsel en is baie ligter aan die onderkant. Die vinne is geelgrys tot oranjebruin; soms kan hulle rooi wees. Die vis word tot 1.2&nbsp;m lank. Die SADSAA hengelrekord is 17&nbsp;kg.

## Habitat 
Die vis leef by rotsriwwe en wrakke op sand tot by dieptes van 80&nbsp;m. Die onvolwasse visse verkies sandbodems in water van 15–50&nbsp;m en is volop op die Thukelabank. Die visse neig om in skole saam te leef en bereik volwassenheid na ongeveer twee jaar wanneer hulle 33&nbsp;cm lank is. Die wyfies skiet kuit vanaf Junie tot September.

## Bewaring 
Die vis se getalle het aansienlik afgeneem na 1990 en daar is beperkings op die vang van die spesie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Argyrosomus-thorpei.html

## Bronne 
* Top Angling Fishes of Southern Africa. Hennie Crous. 2010. 
* Coastal Fishes of Southern Africa. Phil & Elaine Heemstra. 2004.
Chester Williams

**Chester Mornay Williams** (8 Augustus 1970 – 6 September 2019) was 'n Springbokrugbyspeler en die eerste gekleurde speler van Suid-Afrika wat 'n Wêreldbeker kon wen nadat hy deel was van die 1995-span.

Williams het in 1991–1998 vir die Westelike Provinsie en in 1999 vir die Goue Leeus in die Curriebeker gespeel.

Williams is op 6 September 2019 in die ouderdom van 49 oorlede, vermoedelik aan 'n hartaanval.

## Bronne 
* 
* 30 Super Springboks. Paul Dobson. 1995.
Charles Warren

Sir **Charles Warren** (7 Februarie 1840, Bangor, Gwynedd, Wallis - 21 Januarie 1927, Weston-super-Mare, Somerset, Engeland) was 'n Britse soldaat. Hy sluit aan by die *Royal Engineers* in 1857 en in 1876 word hy na die Kaap gestuur. Hier moes hy die omstrede grens tussen die Griekwaland-Wes diamantveld en die Vrystaat bepaal. Tydens die Griekwaland-Wes rebellie van 1878 was hy in bevel van die *Diamond Fields Horse* wat teen die Betsjoeanas geveg het. Hy was in 1879 leier van die Noordgrensekspedisie. Nadat hy teruggeroep was na Brittanje, keer hy terug na Suid-Afrika in 1884 as Generaal-majoor om Betsjoeanaland voor die Zuid-Afrikaansche Republiek te beset.

Hy tree toe tot die politiek en word kommissaris van die Metropolitaanse polisie van Londen. Met die uitbreek van die Tweede Vryheidsoorlog word hy aangestel as Luitenant-generaal van die Vyfde Divisie, Suid-Afrikaanse Veldmag. Hy was betrokke in geskille met die Departement van Oorlog en sy beleid by Spioenkop het 'n polemiek veroorsaak. Hy is oorlede in 1927.

Warrenton, Noord-Kaap is na hom genoem.

## Bron 
* Ensiklopedie van Suidelike Afrika, Eric Rosenthal, 1967.

## Eksterne skakels
Natalse kraaibek

Die **Natalse kraaibek** (*Oplegnathus robinsoni*) is 'n vis wat endemies is aan die ooskus van Suid-Afrika en Mosambiek. Hulle kom noordwaarts vanaf Transkei voor. In Engels staan hulle bekend as die *Natal Knifejaw*.

## Voorkoms 
Die vis is grysbruin met 'n groot, tweede dorsale vin. Die vissies is geel wanneer hulle klein is met vier swart strepe oor die lyf. Die tande is deel van die bek om sodoende organismis te kan afskeur. Die vis word tot 60&nbsp;lank en 3&nbsp;kg swaar.

## Habitat en gewoontes 
Hulle kom voor in riwwe naby die kus. Hulle is ook volop in die St Luciameer.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Sea Fishes of Southern Africa. Rudy van der Elst & Dennis King. 2006. .

## Eksterne skakel 
* *Oplegnathus robinsoni* by FishBase
Southend-on-Sea

**Southend-on-Sea** (dikwels afgekort tot **Southend**) is 'n plaaslike munisipaliteit en kusdorp in die Engelse graafskap Essex. Die plek het sowat 165&nbsp;300 inwoners en 'n oppervlakte van 41,8&nbsp;km2.

Die klooster uit die 12de eeu, wat as 'n museum dien, is 'n noemenswaardige besienswaardigheid.

## Nedersettings in die munisipaliteit 
* Eastwood
* Leigh-on-Sea
* Shoeburyness
* Westcliff-on-Sea
Geelspikkelkoningvis

Die **Geelspikkelkoningvis** (*Carangoides fulvoguttatus*) is 'n vis wat aan die ooskus van Suid-Afrika voorkom vanaf Port Elizabeth. Die vis word tot 103&nbsp;cm lank en 18&nbsp;kg swaar. Die vis is blougroen tot silwer van kleur met geel spikkels op. Die volwassenes het 2 - 5 groot swart kolle oor die laterale steep op die sye.

Die geelspikkelkoningvis kom voor aan die kante van riwwe en rotsbanke tot op 'n diepte van 100&nbsp;m. Hulle eet klein ongewerweldes en vissies.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Sea Fishes of Southern Africa. Rudy van der Elst & Dennis King. 2006. .
Kuskoningvis

Die **Kuskoningvis** (*Carangoides caeruleopinnatus*) is 'n vis wat aan die ooskus van Suid-Afrika voorkom vanaf die Transkeise Wildekus noordwaarts. In Engels staan die vis bekend as die *Coastal kingfish* of die *Coastal trevally*.

## Voorkoms 
Die vis het 'n kort, ronde lyf met 'n lang, steil voorkop. Die vis word tot 50&nbsp;cm lank en 3,7&nbsp;kg swaar.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Bron 
* Sea Fishes of Southern Africa. Rudy van der Elst & Dennis King. 2006. .
Kabeljou

Die **kabeljou** (*Argyrosomus inodorus*) is 'n vis wat deel van die *Sciaenidae*-familie is en aan die Wes- en Suidkus van Suid-Afrika voorkom, vanaf Namibië tot by die Groot-Keirivier. Dit is 'n gesogte eetvis. In Engels staan die vis bekend as die *silver kob*. Daar is weinige fisiese verskille tussen die kabeljou en die boerkabeljou, derhalwe word altwee kabeljou genoem.

## Agtergrond 
Die *Sciaenidae* is nie deel van die Europese kabeljou of te wel die 'regte kabeljou' nie. Die Europese kabeljou is deel van die Gadidae-familie wat drie subfamilies en verskeie spesies het. Die Europese setlaars het Europese name aan Suider-Afrikaanse visse toegeken wat hulle gedink het dieselfde is of min of meer dieselfde lyk.

## Voorkoms 
Die vis is silwer met 'n pienk skynsel op die rug. Kenmerkend is die ry pêrelagtige wit kolle op die sye. Die boerkabeljou is groter as die kabeljou; die gemiddelde grote kabeljou wat gevang word is 10&nbsp;kg, maar die boerkabeljou kan tot 35&nbsp;kg swaar word. Die kabeljou se pektorale vin is langer as die boerkabeljou s'n en die vis is ietwat ligter van kleur as die boerkabeljou.

## Gewoontes 
Die vis verkies koeler water en word nie sommer van die strand gevang tussen Kaap Agulhas en die Groot-Keirivier nie maar wel aan die Weskus. Hulle kom voor tot op 'n diepte van 120&nbsp;m. Hulle vreet hoofsaaklik kleiner visse, tjokka, pylinkvis en skaaldiere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronnelys 
* Top Angling Fishes of Southern Africa. Hennie Crous. 2010. 

## Eksterne skakel 
* http://fishbase.org/summary/Argyrosomus-inodorus.html
Clacton-on-Sea

**Clacton-on-Sea** (dikwels afgekort tot **Clacton**) is 'n kusdorp in die Engelse graafskap van Essex, wat in 1871 gestig is. Die dorp het sowat 53&nbsp;000 inwoners.
Rochford

**Rochford** is 'n klein dorp in die Engelse graafskap Essex wat in 1871 gestig is. Volgens die 2001-sensus het die dorp 'n bevolking van 7&nbsp;610 gehad.
Benguelakabeljou

Die **Benguelakabeljou** (*Argyrosomus coronus*) is deel van die *Sciaenidae*-familie en is endemies aan die Weskus van Suider-Afrika vanaf die noorde van Namibië tot by Angola. In Engels staan die vis bekend as die *West Coast Kob* terwyl die Namibiërs na die vis verwys as *kabeljou* waar dit uiters gewild is. Die vis verkies die warmer waters derhalwe word hy nooit verder suid gevang nie en word tot 70&nbsp;cm lank.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/Argyrosomus-coronus.html
* http://eol.org/pages/224309/overview

## Bronne 
* Top Angling Fishes of Southern Africa. Hennie Crous. 2010. 
* Coastal Fishes of Southern Africa. Phil & Elaine Heemstra. 2004.
Titanestryd

duimnael|300px|Die Titanestryd

Die **Titanestryd** is ’n verhaal uit die Griekse mitologie wat handel oor die oorlog tussen die Titaniese en Olimpiese gode.

## Agtergrond 
Kronos was die leier van die tweede Griekse goderyk die Titane nadat hy sy pa, Uranos, die lug, ontman het op versoek van sy ma, Gaia, die aarde. Uranos het hom die gramskap van Gaia op die hals gehaal toe hy haar reusagtige jongste kinders, die honderdhandiges en die siklope, in Tartaros wegsteek. Toe Kronos sy pa se bewind oorneem en weer die honderdhandiges en siklope in Tartaros toesluit, het Uranos voorspel dat Kronos se bewind ook deur sy eie kind omvergewerp sou word.

Nadat Kronos die seuns Hades en Poseidon, en die dogters Demeter, Hera en  Hestia by sy vrou, Rea, verwek het, sluk hy hulle in om sy pa se voorspelling te voorkom. Toe die sesde kind, Zeus, gebore word, mislei Rea vir Kronos deur aan hom ’n klip, in klere toegedraai, te gee wat hy toe insluk. Rea steek Zeus toe in Kreta weg waar hy grootword. Zeus word deur nimfe opgevoed. Bye voed hom met hulle heuning en hy drink melk van die bok Amalteia. Wanneer hy skree, maak die Kurete, die priesters van sy moeder, 'n groot lawaai sodat Kronos nie sy versteekte seun hoor nie.

## Die oorlog 
Toe Zeus volwasse is, dwing hy Kronos om die klip, sy broers en susters in omgekeerde volgorde op te bring. Hy tree teen sy vader in die stryd en bevry die honderdhandiges en siklope vanuit die onderwêreld. Die siklope smee vir hom 'n blits wat hy as wapen gebruik. Olimpus, Griekeland se hoogste berg, word sy vesting, terwyl Otrus as vesting vir Kronos dien. Die slagveld is Thessalië, waar rotse en berge deur die reusagtige vegters rondgegooi word. Uiteindelik word Kronos se bewind omvergewerp en die meeste Titane word daarna in Tartaros gevange gehou. Van hulle, soos die tweeling Prometeus en Epimeteus, het nie aan die Titanestryd deelgeneem nie en is nie gestraf nie. Zeus het Atlas, wat aan die Kronos se kant was, gestraf deur hom op die aarde (Gaia) te laat staan terwyl hy die hemelruim (Uranos) op sy skouers dra om dié twee oergode uitmekaar te hou.

Zeus deel sy heerskappy met sy broers, gee aan Hades die onderwêreld, aan Poseidon die see en behou vir homself as setel en troon van owerste gesag die hemel.

Gaia was ongelukkig oor Zeus se behandeling van haar kinders en het hom ook die stryd aangesê. Sy baar die honderdkoppige, vuurspoegende Tufon. Zeus verslaan hom met sy blits, en werp hom in Tartaros. Toe moes hy nog 'n slag teen reuse weerstaan wat deur Gaia aangehits is om die hemel te verower deurdat hulle die berge Olimpus, Ossa en Pelion soos stormlere opeenstapel. Zeus oorwin ook hierdie stryd, waarna sy heerskappy onbetwis is. In Olimpus bou Hefaistos die paleise van die gode. Daar leef hulle in ewige jonkheid en verlustig hulle aan ambrosia en nektar, die spys en drank wat aan hulle onsterflikheid verskaf.

Die uitdrukking **titaniese stryd** word vandag nog in Afrikaans gebruik vir 'n groot stryd of gesukkel.

## Verwysings 
: *Hierdie artikel is merendeels vertaal vanaf die Nederlandse Wikipedia-artikel :nl:Titanenstrijd*
Igtiologie

[duimnael|300px|[Fossiel|Fossiele van visse wat in die Amerikaanse deelstaat Wyoming gevind is.]]

**Igtiologie** is die wetenskap wat gemoeid is met die studie van visse. Die woord is afgelei van Grieks: ἰχθύς, *ikhthus*, "vis"; en λόγος, *logos*, "leer of studie".

'n **Igtioloog** is dus 'n viskenner.

Meer as 32&nbsp;000 vissoorte is al beskryf. Dit is meer as die soorte reptiele, amfibieë, voëls en soogdiere saam.

## Suid-Afrikaanse igtioloë 
Een van Suid-Afrika se bekendste igtioloë is prof. James Smith wat die selakant geïdentifiseer en geklassifiseer het. Ander is Phil Heemstra, wat in Suid-Afrikaanse seevisse spesialiseer, en Paul Skelton, wat  in Afrika se varswatervissse spesialiseer.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakels 
*